पाएं अपने शहर की ताज़ा ख़बरें और फ्री ई-पेपरडाउनलोड करें
जिले में वैक्सीनेशन को लेकर लोगों में उत्सुकता बढ़ रही हैं। गुरुवार तक जिले में चारों श्रेणी के लोगों को वैक्सीन के कुल 323363 डोज लग पाए हैं। ये आंकड़ा जिले में अब तक कोरोना संक्रमित पाए गए 14699 से 22 गुना है।
जिले में हेल्थ वर्कर, फ्रंट लाइन वर्कर, 45 वर्ष से अधिक उम्र वाले और अब 18 से 44 वर्ष वालों के सहित इन चारों श्रेणी को लोगों को टीके लगाए जा रहे हैं। इनमें से तीन श्रेणी का तो स्वास्थ विभाग के पास लक्ष्य है लेकिन 18 से 44 वर्ष की आयु समूह वालों का अभी कुल लक्ष्य नहीं है। हालांकि ये लक्ष्य 10 लाख के करीब रहेगा। बहरहाल वर्तमान में इस समूह के दो दिन के 200 के लक्ष्य को मिलाकर चारों समूह के कुल 619719 लोगों को टीका लगाए जाने का लक्ष्य है। इसके एवज में पहला डोज 279100 को और दूसरा टीका भी 44263 लोगों लगा है। इस तरह कुल डोज 323363 लग पाए है। इधर गुरुवार को जिलेभर में करीब साढ़े सात हजार लोगों को टीका लग पाया।
आज नहीं, जिले में कल होगा वैक्सीनेशन
जिला टीकाकरण अधिकारी डॉ. केसी परमार ने बताया कि शुक्रवार को जिले में कोरोना का वैक्सीनेशन नहीं होगा। शनिवार को वैक्सीनेशन होगा। इस दिन को वैक्सीन के डोज के लिए 6 केंद्र रहेंगे। जबकि शहर में 29 केंद्रों पर 45 वर्ष से अधिक उम्र वालों को कोवीशिल्ड का टीका लगाया जाएगा। वहीं 18 से 44 वर्ष के 900 लोगों को 9 केंद्रों पर टीके लगाए जाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn